b'\n_START_ARTICLE_\nIzvoarele, Ia\xc8\x99i\n_START_SECTION_\nEconomie\n_START_PARAGRAPH_\nSursa principal\xc4\x83 de venit a satului provine, \xc3\xaen principal, din agricultura; zona din care face parte satul Izvoarele al\xc4\x83turi de R\xc4\x83chiteni fiind cunoscute ca \xc8\x99i "\xc8\x9bara usturoiului" sau "\xc8\x9bara cepii". \xc3\x8ens\xc4\x83 tot \xc3\xaen aceast\xc4\x83 zon\xc4\x83 se ob\xc8\x9bin produc\xc8\x9bii mediu spre bune de varz\xc4\x83, morcov, cartofi, p\xc4\x83trunjel, \xc8\x9belin\xc4\x83. Dup\xc4\x83 1990 satul a fost marcat de plec\xc4\x83rile masive ale tinerilor \xc3\xaen str\xc4\x83in\xc4\x83tate (\xc3\xaen special Italia, Spania sau Irlanda). Pe r\xc3\xa2nd au ap\xc4\x83rut \xc8\x99i anumite firme cu domeniul de activitate \xc3\xaen construc\xc8\x9bii dar cel mai mare angajator din localitate este societatea SC Marcel SRL - un abator \xc3\xaenfiin\xc8\x9bat \xc3\xaen anul 1991 de c\xc4\x83tre Iacob Marcel, un fiu al satului Izvoarele. Prin dezvoltarea continu\xc4\x83 a SC Marcel SRL, s-a ajuns ca o mare parte din cei c\xc3\xa2teva sute de angaja\xc8\x9bi sa fie locuitori ai comunei R\xc4\x83chiteni si ai comunelor \xc3\xaenvecinate.\n_START_SECTION_\nIstorie\n_START_PARAGRAPH_\nConstruit de c\xc3\xa2teva familii care au fugit din calea apelor \xc3\xaen urma inunda\xc8\x9biilor din satul al\xc4\x83turat R\xc4\x83chiteni la sf\xc3\xa2r\xc8\x99itul secolului XIX, satul apare prima dat\xc4\x83 men\xc8\x9bionat documentar \xc3\xaen anul 1890. Ca \xc8\x99i \xc3\xaen R\xc4\x83chiteni, o dovad\xc4\x83 a prezen\xc8\x9bei coloniilor de transilv\xc4\x83neni, venite \xc3\xaen zona v\xc4\x83ii Siretului \xc3\xaen secolele XVIII-XIX, reiese din religia (satul \xc3\xaen \xc3\xaentregime romano-catolic) \xc8\x99i numele locuitorilor (Matasel, Gherca, Dobos, Antal, Tiba, Mart, Iacob, Matees, Mihaes, Blaj predomin\xc3\xa2nd). De-a lungul timpului, satul a mai avut \xc8\x99i denumirile: Satu Nou (la \xc3\xaenceput), Sturza (din cauza a\xc8\x99ez\xc4\x83rii pe mo\xc8\x99iile boierului Sturza), I.C. Frimu. \xc3\x8en ultimii ani singurul eveniment important a fost numirea \xc3\xaen func\xc8\x9bia de decan a prof. Isidor Chinez, \xc8\x99i stabilirea centrului Decanatului de Valea Siretului la Izvoarele.'